 Suufinimada qeexitaanno badan baa loo sameeyey, suufiyada iyo dugsiyada fikir ee kalena siyaabo kala duwan baa ay uga hadleen, bilowgaba waxa aan la isku waafaqsanayn halka uu ka soo jeedo erayga Suufi, oo dadka qaar ku sheegeen in uu ka soo jeedo, A Sufuwah oo ah saafinimo akhlaaqeed iyo mid ruuxi ah, kuwo kale waxa ay sheegeen in eraygu sal ku leeyahay Asufah loogana jeedo dad sabool ah, quraan ruugnimo iyo cibaado badnaanna lagu yiqiin oo masaajidka Nebiga nnkh hoy ka dhigan jiray, tafsiirka ugu xooggan ee culimo badani qaateenna waa in erayga Suufi ka yimi marada Suufka ah ee ay xidhan jireen Suufiyadu, laguna yaqaannay. 